## Carlos Mazón rep l’ambaixador de la República Popular de la Xina a Espanya

*** El president ha mantingut una trobada amb Yao Jing per a fomentar les aliances amb este mercat clau per a la Comunitat Valenciana**

El president de la Generalitat, Carlos Mazón, ha rebut l’ambaixador de la República Popular de la Xina a Espanya, Yao Jing. Esta trobada, en la qual també han participat la vicepresidenta primera i consellera de Servicis Socials, Igualtat i Vivenda, Susana Camarero, a més d’altres representants de la comunitat xinesa, s’emmarca en la ronda de contactes que manté el cap del Consell per a enfortir les aliances amb mercats estratègics per a la Comunitat Valenciana.

Cal destacar que la Xina és la destinació comercial més important a Àsia per a la Comunitat Valenciana i en 2023 es van exportar productes valencians per valor de 479 milions d’euros.

Durant la trobada, s’ha posat de manifest la importància d’incentivar les inversions d’empreses d’este país asiàtic en l’estratègia de reconstrucció del nostre territori i el president ha agraït la solidaritat de la comunitat xinesa als afectats per les riuades del passat 29 d’octubre.

Fecha: 24/01/2025